**ZAPISNIK SA 8. SJEDNICE UPRAVNOG VIJEĆA POU ZABOK**

**Nazočni: Turković Sandra, Skitanić Rubil Martina, Kuhada Štefica i Vrančić Tihomir.**

**Zapisničar: Vančina Ivan**

Sandra Turković (predsjednica Upravnog vijeća), pozdravila je sve nazočne i predložila je sljedeći dnevni red (u skladu sa pozivom na sjednicu):

1. Usvajanje zapisnika sa 7. sjednice UV;
2. Izvješće o radu Pou Zabok za 2018.godinu;
3. Donošenje Odluke o prihvaćanju izvještaja o radu Pou Zabok za 2018. godinu.;
4. Financijsko izvješće Pou Zabok za 2018. godinu;
5. Donošenje Odluke o prihvaćanju financijskog izvješća Pou zabok za 2018. godinu;
6. Razno;

Prijedlog dnevnog reda je jednoglasno usvojen.

**Ad. 1.** Zapisnik sa sastanka 7. sjednice Upravnog vijeća POU Zabok jednoglasno je usvojen.

**Ad. 2.** Pučko otvoreno učilište Zabok surađuje oko visoke naobrazbe sa ovim Fakultetima. Fakultet za menažment u turizmu i ugostiteljstvu Opatija, Fakultet organizacije i informatike Varaždin i Fakultet za odgojne i obrazovne znanosti Osijek. U akademskoj godini 2018./2019. na Fakultet za menadžment u turizmu i ugostiteljstvu Opatija upisano je 741 izvanrednih studenata, na Fakultet organizacije i informatike Varaždin upisano je školske godine 2018./2019. U Zaboku 177 izvanrednih studenata, a na program pedagoško-psihološke i metodičko-didaktičke izobrzbe upisano je 19 studenata u Zaboku.

U program nastavka obrazovanja u školskoj godini 2017./2018 i 2018./2019. upisali smo dva razreda ekonomista sa ukupno 26 polaznika. U školskoj godini 2017./2018 i 2018./2019. realizirali smo dvije grupe programa prekvalifikacije za zanimanje: vozač/vozačica motornog vozila, prekvalifikacija sa ukupno 34 polaznika. Po prvi puta smo organizirali program ljetne škole engleskog jezika i informatike u dva modula za učenike nižih razreda osnovne škole, sa upisanih 20 učenika.

Što se tiče realizacije programa u Velikoj Galeriji Grada Zaboka realizirano je niz izložbi, priredbi, koncerata, predavanja, radionica i slično (vidljivo iz Priloga poziva sastanku) kroz cijelu 2018. godinu. U Velikoj Galeriji Grada Zaboka održano je u 2018. godini: 16 izložbi, 22 koncerta, 35 okruglih stolova/književnih večeri i tribina, sa ukupno 4330 pojetitelja. U MMC je u 2018. godini prikazano niz filmova sa ukupno 10.300 posjetitelja. Ukupno je bilo prikazano 229 kino predstava, 10 kazališnih predstava, te 6 tribina/predavanja/ostalo. Pučko otvoreno učilište Zabok uključeno je u 2018. godini u Kulturnu manifestaciju „Dani Ksavera Šandora Gjalskog“ (Pou Zabok je osnivač i logistički nositelj većine poslova oko manifestacije).

Pou Zabok se uključilo u Projekt ISKRA koji je financiran iz Europskog socijalnog fonda u sklopu poziva Umjetnost i kultura 54+, a provodi ga Pučko otvoreno učilište Zagreb u partnerstvu sa Pučkim otvorenim učilištem Čakovec, Pučkim otvorenim učilištem Zabok i Pučkim otvorenim učilištem Obris. Tijekom prijekta izvoditi će se kulturne radionice za osobe starije od 55 godina u području likovne i glazbene umjetnosti te fotografije, a u svrhu poboljšanja njihovih osobnih vještina. Za vrijeme trajanja projekta biti će realizirano 9 kulturnih radionica za 102 polaznika. Svaki od partnera provoditi će kulturne radionice na svom Učilištu, a po završetku ciklusa radionica biti će organizirane završne izložbe tj. koncerti. Pou Zabok se odlučilo za provedbu ciklusa likovnih radionica. U Pou Zabok radi trenutačno 7 djelatnika (na neodređeno vrijeme), a zaposlen je i jedan pripravnik na poslovima računovodstva, obrazovanja i pomoćnih poslova u MMC i galeriji (program Hrvatskog zavoda za zapošljavanje za stručno osposobljavanje mladih nezaposlenih osoba). Na poslovima izobrazbe odraslih i kulture angažirano je 17 vanjskih suradnika – nastavnika i profesora (temeljem ugovora o djelu). Izvješće o radu ukratko je prezentirao gosp. Tihomir Vrančić, ravnatelj Pou Zabok.

**Ad. 3.** Upravno vijeće Pou Zabok jednoglasno je prihvatilo Izvješće o radu Pou Zabok za 2018. godinu, te je jednoglasno donijeta Odluka o prihvaćanju Izvješća o radu Pučkog otvorenog učilišta Zabok za 2018. Godinu, koja stupa na snagu danom donošenja.

.

**Ad. 4.** Prijedlog Financijskog izvješća za 2018. godinu: PRIHODI (sveukupno): 2.121.768,62, RAHODI (sveukupno). 2.121.563,28. Višak prihoda je u odnosu na rashode. 205,34 kn. U velikoj Gradskoj galeriji Grada Zaboka je gubitak od: -85.043,00 kn. Financijski smo otprilike slični (što se tiče likvidnosti) kao i prošle godine.

Prijedlog Financijskog izvješća Pou Zabok za 2018. godinu ukratko je prezentirao gosp. Tihomir Vrančić, ravnatelj Pou Zabok.

**Ad. 5.** Financijsko izvješće Pou Zabok za 2018. godinu jednoglasno je usvojeno, te je jednoglasno donijeta Odluka o prihvaćanju Financijskog izvješća Pou Zabok za 2018. godinu, koja stupa na snagu danom donošenja.

**Ad. 6.** Pod Razno nije bilo pitanja i prijedloga.

Sastanak je završio u 9.45 sati.

Zapisničar

Ivan Vančina

Klasa:602-07/19-01/01

Ur.Broj: 2197-14/01-19/143-1

U Zaboku 07.06.2019.